Okresná prokuratúra Galanta 
Obrancov mieru 2, 924 29 Galanta 1

Sp. zn. : 2 Pv 552/12/2202	Galanta, 16.4.2014
EEČ : 2-17-140-2014

U Z N E S E N I E

Trestná vec:	obvinená XXXXX  
Prečin:	Ohrozovanie mravnej výchovy mládeže podľa § 211 odsek 1 písmeno b, odsek 3 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Galanta
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Galanta zo dňa 19.2.2013, spisová značka 2 Pv 552/12/2202, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
svoju dcéru ml. XXXXX, nar. XXXXX, trvale bytom XXXXX, toho času bez prihlásenia XXXXX, XXXXX v období mesiacov november r. 2011 – október r. 2012 z nedbanlivosti vydala nebezpečenstvu spustnutia tým, že jej po dlhší čas umožnila viesť záhaľčivý život, nakoľko napriek zákonnej úprave povinnej školskej dochádzky v zmysle § 19 odsek 1 a nasl. zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov si túto ml. XXXXX po dlhší čas riadne neplnila, keďže ako žiačka Základnej školy s materskou školou v XXXXX na XXXXX, ktorú navštevovala v školskom roku 2011/2012 ako žiačka 8. ročníka, v období mesiacov november r. 2011 – jún 2012 vymeškala celkovo 568 neospravedlnených vyučovacích hodín a v školskom roku 2012/2013, v ktorom uvedenú školu navštevuje opäť ako žiačka 8. ročníka, v období mesiacov september 2012 – október 2012 vymeškala celkovo 111 neospravedlnených vyučovacích hodín a teda celkovo 679 neospravedlnených vyučovacích hodín aj napriek tomu, že XXXXX ako zákonná zástupkyňa XXXXX bola na skutočnosť vynechávania povinnej školskej dochádzky mladistvou zo strany príslušnej školy viackrát upozornená a ani napriek tomu neprišlo k náprave. 
Uznesením prokurátora Okresnej prokuratúry Galanta zo dňa 19.2.2013, spisová značka 2 Pv 552/12/2202, bola určená obvinenej skúšobná doba v trvaní 12 mesiacov.
Odôvodnenie:
	Uznesením prokurátorky Okresnej prokuratúry Galanta sp. zn. 2Pv 552/12-7 zo dňa 19.2.2013, ktoré nadobudlo právoplatnosť dňom 2.3.2013 bolo podľa § 216 odsek 1 Trestného poriadku podmienečne zastavené trestné stíhanie vedené proti obviennej XXXXX pre prečin ohrozovania mravnej výchovy mládeže podľa § 211 odsek 1 písmeno b), odsek 3 písmeno a) Trestného zákona s poukazom na § 138 písmeno b) Trestného zákona a bola jej uložená skúšobná doba v trvaní 12 (dvanásť) mesiacov, ktorá uplynula dňa 2.3.2014.

	Po uplynutí skúšobnej doby boli zadovážené nasledovné listinné podklady: odpis z registra trestov, správa z Okresného riaditeľstva Policajného zboru v XXXXX kriminálnej polície a správa o povesti z miesta trvalého bydliska obce XXXXX na obvinenú.

	Zo zabezpečených listinných podkladov vyplýva, že obvinená XXXXX, počas plynutia skúšobnej doby nespáchala žiadny trestný čin ani priestupok a z miesta bydliska je hodnotená pozitívne.

	Z ustanovenia § 217 ods. 1 Trestného poriadku vyplýva, že ak obvinený v priebehu skúšobnej doby viedol riadny život, splnil svoju povinnosť nahradiť spôsobenú škodu a vyhovel ďalším uloženým obmedzeniam, rozhodne orgán, ktorý trestné stíhanie v prvom stupni podmienečne zastavil, že sa obvinený osvedčil. Inak rozhodne, a to prípadne aj počas skúšobnej dooby, že sa v trestnom stíhaní bude pokračovať.

	Vzhľadom na osobu obvinenej s prihliadnutím na jej doterajší život, na okolnosti prípadu, ako aj na vyššie uvedené skutočnosti som sa rozhodla tak, ako je to uvedené vo výrokovej časti tohto uznesenia. 

	Podľa  ust. § 217 ods. 4 Trestného poriadku právoplatnosťou tohto uznesenia nastávajú účinky zastavenia trestného stíhania (§ 9 ods. 1 písm. e/ Trestného poriadku).

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Barbara Eliašová, LL.M
prokurátorka